מומלץ מאוד לכל מי שמתעייף מעמידה או מישיבה ממושכת.
נועד לישיבה ממושכת מתחת לכפות הרגליים הגרובות או היחפות, לעמידה במטבח, לעמידה בזמן הגיהוץ וכן ל"הליכה" יומיומית על פי התרגילים המצורפים בדיסק השמע. את הרעיון הגתה אחות מוסמכת שוויצרית שעיסוקה העיקרי הוא רפלקסולוגיה.
שוויצריה מבורכת באגמים, נחלים וימות רבות, שלחופם אבנים שהמים הפכום לחלקות. הסתבר שאנשים הגרים בסמוך למים הורגלו מילדותם ללכת יחפים על האבנים וכמבוגרים המשיכו בכך ונוכחו לדעת שיציבתם סבלה מפחות ליקויי עמוד שדרה ובעיות כפות הרגליים.
המדרך עצמו בנוי כאותם חלוקי נחל ותוכנן כדי לצאת מההרגל של רובנו לעמוד אותה רגל, ולהעמיס על רגל אחת תמיד את אותו המשקל.
סידור האבנים שהוטבעו על משטח הפלסטיק הקשיח הוא אלכסוני, כלומר אבנים גדולות בצד אחד ההולכות ומנמיכות, כך שאפשר להניח למשל את האבנים הגבוהות באותו צד של הרגל עליה אנו נשענים, מה שיחייב אותנו לאזן את משקל גופנו שווה בשווה על שתי הרגליים.
קל לנשיאה ולאחסון.
מחיר המדרך כולל דיסק שמע 190 שקלים.